Seuntjie verdrink in RandparkrifArgieffoto ŉ Driejarige seun het Sondagmiddag in ŉ swembad by ŉ huis in Randparkrif in Gauteng verdrink. “Dit lyk of hy per ongeluk in ŉ onbedekte swembad geval het,” het Robert Mulaudzi, woordvoerder vir die Johannesburgse nooddienste, gesê. “Hy is op die toneel dood verklaar nadat alle pogings om hom by te bring misluk het.” Mulaudzi sê hulle doen ŉ beroep op huiseienaars om seker te maak dat alle swembaddens minstens met ŉ veiligheidsnet bedek is en dat die swembad omhein is met ŉ hek wat kan sluit.